**Panathinaikos BC** (kreik. Παναθηναϊκός Α.Ο.) on kreikkalainen koripalloseura. Se on voittanut historiansa aikana Euroliigan-mestaruuden 6 ja Kreikan-mestaruuden 33 kertaa. Panathinaikos BC on osa Panathinaikosin urheiluseuraa ja koripallojoukkueen omistavat Pavlos Giannakopoulos ja Thanassis Giannakopoulos.

Historia
--------

Panathinaikosin kotiareena, *OAKA*
Kreikan liigan finaalit vuonna 2008
Gate 13 on Panathinaikos-seuran ultrasryhmä
### Seuran alkuvuodet

Seuran perustaja oli kreikkalainen Giorgos Kalafatis, joka aloitti seuran toiminnan vuonna 1922. Panathinaikos ei saavuttanut historiansa alkuvuosina suurempaa menestystä. Ensimmäisen maan mestaruuden seura voitti sisällissodan aikana vuonna 1946, jolloin Panathinaikos voitti myös ensimmäisen Ateenan ja Pireuksen mestaruuden. Seuraavan kerran seura juhli mestaruutta vuosina 1947, 1950, 1951 ja 1954. 1960-luvulla Panathinaikos kilpaili tasapäisesti AEK Ateenan kanssa. Kreikan mestaruuksista Panathinaikos voitti neljä ja AEK kuusi. Panathinaikos esiintyi ensimmäistä kertaa Euroliigassa kaudella 1961–1962. Tällöin seura putosi karsinnoissa Hapoel Tel Aviville. Cup-voittajien cupissa Panathinaikos eteni välieriin, joista se putosi BC Dinamo Tbilisia vastaan.

### 1970- ja 1980-luku

1970-luvulla Panathinaikos nousi Kreikan johtavaksi seuraksi kuudella maan mestaruudella.

Ensimmäisen Kreikan Cupin joukkue voitti 1979. Konstantinos Politisin ja ensimmäisen ulkomaalaisen valmentajan Richard Dukshire johdolla Panathinaikos nosti Kreikan mestaruuksia vuosi toisensa jälkeen. Tuplamestari (Kreikan liigan ja Kreikan Cupin voittaja) Panathinaikosista tuli kaudella 1981-1982. Viimeinen mestaruus ennen "pimeätä aikaa" tuli vuonna 1984.

### 1984–1994

Panathinaikosin hallinta loppui Nikos Galisin johtaman Aris Thessaloniki BC:n tullessa parrasvaloihin. Aris voitti Kreikan mestaruuden seitsemän kertaa peräkkäin ja oli Kreikan kiistaton ykkönen. Vuonna 1987 seuralle löytyi kuitenkin pelastava henkilö kun Pavlos Giannakopoulos yhdessä veljensä Thanassis Giannakopoulosin omistivat lääkefirman ja ryhtyivät joukkueen rahallisiksi tukijoiksi. Vuosi 1990 oli seuran faneille ikimuistoinen, sillä silloin joukkueen entinenn kapteeni Fragiskos Alvertis liittyi joukkueeseen. Alvertisia pidetään yhtenä Euroopan tärkeimmistä koripallopersoonista vaikkakaan hän ei enää uransa loppuaikoina samanlaisessa roolissa kuin uransa alussa. Alvertis pelasi joukkueessa 19 vuotta ja päätti uransa Panathinaikosin mestaruuteen. Harva olisi uskonut, että Alvertisin johdolla Panathinaikos tulee voittamaan kymmenen Kreikan mestaruutta, kahdeksan Kreikan Cupia, neljä Euroliigan mestaruutta ja Intercontinental Cupin.

Kun Kreikan liiga nimettiin vuonna "Epangelamtiko Protathlima A1":si ja se menetti amatööristatuksensa, alkoi Giannakopoulos tukea seuraa suuremmilla summilla. Tällä tavoin seuraan alkoi virrata suuria tähtiä. Suurimmat tähdet olivat Nikos Galis, Panagiotis Giannakis, Arijan Komazec, Tiit Sokk ja Antonio Davis. Heidän avullaan Panathinaikos voitti Kreikan Cupin vuonna 1993 ja oli Kreikan liigan toinen. 

### 1994–1999

Joukkue pääsi vuosina 1994 ja 1995 Euroliigan finaaleihin, mutta ei pystynyt vielä mestaruuteen. Vuonna 1995 valmistui seuran nykyinen koriareena,Athens Olympic Indoor Hall. 1996 Panathinaikos hankki NBA:sta Dominique Wilkinsin, joka pelästytti Kreikan muut seurat. Hänen johdollaan seura voitti Intercontinental Cupin, Euroliigan ja Kreikan Cupin, mutta Kreikan mestaruus sai vielä odotella. Ensimmäinen mestaruus 14 vuoteen tuli vuonna 1998, jolloin alkoi myös Panathinaikosin Kreikan liigan dominointi. Vuosina 1998-2008 seura voitti 13:sta mestaruudesta 12. Ainoastaan putkea häiritsevät AEK Ateena B.C.:n yksi mestaruus.

### 1999–2009

Panathinaikosista on tullut yksi Euroopan menestyneimmistä seuroista. Se on esiintynyt Euroliigan final fourissa yhteensä yhdeksän kertaa viddentoista vuoden aikana ja voittanut sen viidesti. Kreikan Cupin joukkue on voittanut kuudesti 2000-luvulla. Seitsemän kertaa joukkue on voittanut tuplamestaruuden ja harvinaisen triplamestaruuden kerran. Seura on onnistunut kaappaamaan NBA:sta pelaajia ja kilpailemaan palkoissa jopa heidän kanssaan. Hyvinä esimerkkeinä ovat tämänhetkiset pelaajat Šarūnas Jasikevičius ja Vasileios Spanoulis.

Kaudella 2008–2009 joukkue palasi Euroliigassa voittojen tielle kun se voitti finaalissa CSKA Moskovan. Mestaruus oli seuran viides ja samalla joukkueen kapteenin, Fragiskos Alvertisin viides. Joukkue voitti myös Kreikan Cupin ja Kreikan mestaruuden jolloin Panathinaikos voitti toista kertaa historiansa aikana tripla-mestaruuden.

Saavutukset
-----------

* **Kreikan mestaruus: (34)**
	+ 1946, 1947, 1950, 1951, 1954, 1961, 1962, 1967, 1969, 1971, 1972, 1973, 1974, 1975, 1977, 1980, 1981, 1982, 1984, 1998, 1999, 2000, 2001, 2003, 2004, 2005, 2006, 2007, 2008, 2009, 2010, 2011, 2013, 2014

* **Kreikan cup: (17)**
	+ 1979, 1982, 1983, 1986, 1993, 1996, 2003, 2005, 2006, 2007, 2008, 2009, 2012, 2013, 2014, 2015, 2016

* **Euroliigan mestaruus: (6)**
	+ 1996, 2000, 2002, 2007, 2009, 2011

* **Intercontinental Cup: (1)**
	+ 1996

* **Tripla (Kreikan mestari, Kreikan cupin mestari ja Euroliigan mestari): (2)**
	+ 2007, 2009

* **Euroliigan Final Four: (10)**
	+ 1994, 1995, 1996, 2000, 2001, 2002, 2005, 2007, 2009, 2011

* **Tupla (Kreikan-mestari ja Kreikan cup-mestari): (7)**
	+ 1982, 2003, 2005, 2006, 2007, 2008, 2009

Logo
----

Panathinaikosin logossa on kolmilehtinen apilanlehti sekä seuran perustamisvuosi. Tähdet pallon yläpuolella kertovat Euroopan mestaruuksien määrästä (1996, 2000, 2002, 2007, 2009). Uuteen logoon onkin lisätty yksi tähti Euroopan mestaruuden kunniaksi.

Pelaajat
--------

### Nykyinen joukkue

| **Panathinaikos BC 2018–19** |
| --- |
| **Pelaajat** | **Valmentajat** |
| 

| Pai. | # | Kans. | Nimi | Pituus | Paino |
| --- | --- | --- | --- | --- | --- |
| PF | 0 | Yhdysvallat | Thomas, Deshaun | 201 cm | 100 kg |
|
| SG | 5 | Yhdysvallat | Langford, Keith | 193 cm | 90 kg |
|
| C | 6 | Kreikka | Papagiannis, Giorgios | 220 cm | 125 kg |
|
| C | 7 | Gabon | Lasme, Stephane | 203 cm | 98 kg |
|
| SG | 9 | Kreikka | Sakellariou, Vangelis | 195 cm | 95 kg |
|
| SF | 10 | Kreikka | Papapetrou, Ioannis | 208 cm | 108 kg |
|
| PG | 11 | Kreikka | Pappas, Nikos | 195 cm | 98 kg |
|
| PF | 14 | Yhdysvallat | Gist, James | 206 cm | 106 kg |
|
| C | 15 | Kreikka | Vougioukas, Ian | 211 cm | 127 kg |
|
| SG | 16 | Kreikka | Kalaitzakis, Georgios | 202 cm | 82 kg |
|
| PG | 19 | Liettua | Lekavičius, Lukas | 183 cm | 76 kg |
|
| SF | 24 | Yhdysvallat/Belgia | Lojeski, Matt | 198 cm | 92 kg |
|
| PG | 33 | Yhdysvallat/Kreikka | Calathes, Nick | 198 cm | 97 kg |
|
| SF | 43 | Kreikka | Antetokounmpo, Thanasis | 201 cm | 98 kg |
|
| PF | 44 | Kreikka | Mitoglou, Dinos | 210 cm | 116 kg |
|

 | Päävalmentaja* Yhdysvallat Rick Pitino

Apuvalmentaja(t)* Kreikka Georgios Vovoras
* Kreikka Diamantis Panagiotopoulos
* Kreikka Nikos Pappas

---

Selite* **(C)** Joukkueen kapteeni
* (INJ) Loukkaantunut


---

Kokoonpano päivitetty 21. joulukuuta 2018 |

Lähteet
-------

1. 1 2  Η ιστορία του μπασκετικού Παναθηναϊκού Sansimera. Viitattu 16.5.2011. (kreikaksi)
2. ↑  1946 Greek Champion Panathinaikos BC. Viitattu 16.5.2011. (englanniksi)[vanhentunut linkki]
3. ↑  Men: Greece: Championship Sports 123. Viitattu 16.5.2011. (englanniksi)
4. ↑  Champions Cup 1961-62 Linguasport. Viitattu 16.5.2011. (englanniksi)
5. ↑  Cup Winners’ Cup 1968-69 Linguasport. Viitattu 16.5.2011. (englanniksi)
6. ↑  Fragiskos Alvertis: An icon in green exits the stage  11.6.2009. Euroliiga. Viitattu 16. kesäkuuta 2009. (englanniksi)
7. ↑  Panathinaikos – Aris 84-80  10.5.2009. Panathinaikos. Viitattu 16.6.2009. (englanniksi)[vanhentunut linkki]
8. ↑  Team Panathinaikos BC. Viitattu 21.12.2018. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Panathinaikos BC**.
* Virallinen kotisivu (englanniksi) (kreikaksi)
* Euroliiga (englanniksi)

Euroliiga 2022–2023
**Lohkovaihe**  

Alba Berlin | Anadolu Efes | Barcelona | Bayern München | Cazoo Baskonia | Virtus Bologna | Crvena zvezda | Olimpia Milano | Fenerbahçe Beko | AS Monaco Basket | ASVEL Lyon-Villeurbanne | KK Partizan | Maccabi Tel Aviv | Olympiakos | Panathinaikos | Real Madrid | Valencia BC | Žalgiris